Vår rikdom gir nødvendigvis også stor fallhøyde

Sårbarheten for fall i oljeprisen er vekslet inn mot en sårbarhet overfor fall i børsverdiene.

Einar Lie Professor i økonomisk historie, Universitetet i Oslo

27. okt. 2019 07:00 Sist oppdatert 27. oktober 2019

I år er det femti år siden det første store oljefunnet på norsk sektor. Omtrent like lenge har vi diskutert hvordan vi best mulig skal forvalte oljeinntektene, uten å bli helt avhengige av dem. Etter et par tiårs feiling har vi fått laget et ganske godt system for forvaltningen av dem – men samtidig er vi blitt grunnleggende avhengige av aktiviteten omkring oljen og rikdommene fra den.